《送张光禄元易使边兼还河东展省 其二》
明代·黎民表

三休亭上狎樵渔，爱子持觞问起居。不似东山输别墅，愿从黄石授兵书。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。